Procurorul general american a autorizat deschiderea de anchete pentru fraude la alegeri.
Procurorul general american autorizează anchetarea neregulilor semnalate la alegeri. William Barr le cere acestora să ia în calcul doar acuzaţiile întemeiate. Echipa lui Donald Trump a semnalat numeroase nereguli la alegerile de săptămâna trecută.
Procurorul general William Barr le permite procurorilor federali să ancheteze eventuale nereguli electorale la alegerile de săptămâna trecută.În scrisoarea trimisă către FBI și către alți anchetatori abilități, șeful Justiției americane le cere oamenilor legii să ia în calcul numai acuzaţiile substanţiale.Le cere să nu ia în seamă afirmaţiile fanteziste sau exagerate.William Barr a primit, zilele trecute, o sesizare oficială de la echipa de campanie a lui Donald Trump, în care aceasta denunţă eventuale nereguli electorale.Preşedintele în funcţie al SUA, Donald Trump, a reclamat în mai multe rânduri posibile fraude electorale şi eforturi ale opoziţiei democrate de a obţine ilegal victoria lui Joseph Biden în scrutinul prezidenţial.Kayleigh McENANY, purtător de cuvânt al Casei Albe: "Vrem transparenţă maximă. Vrem ca fiecare vot legal exprimat să fie numărat, iar fiecare vot ilegal să fie anulat. Spre deosebire de adversarii noştri, nu avem nimic de ascuns.".